## NARVA LINNAVALITSUS

#### K O R R A L D U S

Narva \_\_\_\_.12.2023. a nr \_\_\_\_\_ - k

**Narvas Energia tn 4 ja Energia tn 6 hoonetes**

**asuvate ruumide kasutajate üüri-, hooldus- ja**

**kommunaalkulude tasust vabastamine**

**(Mittetulundusühing Narva Invaliidide EENAR,**

**MTÜ NARVA ÜHING LENINGRADI BLOKAADI ELANIKUD,**

**MTÜ Endiste Alaealiste Fašismivangide Narva Liit)**

1. **ASJAOLUD JA MENETLUSE KÄIK**

Narva Linnavalitsuse 01.07.2009 korraldusega nr 728-k anti Mittetulundusühingule Narva Invaliidide EENAR, registrikood 80029874, määramata ajaks tasuta kasutusse Narvas Energia tn 4 ühiselamus 1. korrusel asuv ruum nr 13 üldpindalaga 16,6 m² invaliidide ühingu tegevuse korraldamiseks ning vabastati Mittetulundusühing Narva Invaliidide EENAR hoone hooldustasust.

Narva Linnavalitsuse 30.04.2014 korraldusega nr 443-k anti MTÜ-le Endiste Alaealiste Fašismivangide Narva Liit, registrikood 80054234, määramata ajaks tasuta kasutusse Narvas Energia tn 6 ühiselamus 1. korrusel asuvad ruumid nr 9 ja 10 üldpindalaga 21,0 m² mittetulundusühingu tegevuse korraldamiseks ning vabastati MTÜ Endiste Alaealiste Fašismivangide Narva Liit hooldustasu ja kommunaalteenuste tasu maksmisest.

Narva Linnavalitsuse 07.11.2007 korraldusega nr 1620-k anti MTÜ-le NARVA ÜHING LENINGRADI BLOKAADI ELANIKUD, registrikood 80033657, avalikku enampakkumist korraldamata määramata ajaks tasuta kasutusse Narvas Energia tn 4 ühiselamus asuv ruum nr 12 üldpindalaga 10,9 m² ühingu tegevuse korraldamisega ning 03.05.2017 korraldusega nr 406-k vabastati MTÜ NARVA ÜHING LENINGRADI BLOKAADI ELANIKUD Narvas Energia tn 4 ühiselamus 1. korrusel asuva ruumi nr 12 hooldus- ja kommunaalkulude tasust.

Narva Linnavalitsuse 08.03.2023 korraldusega nr [158-k](https://dokregister.narva.ee/index.php?page=agendaset&agendaid=30573) tunnistati kehtetuks Narva Linnavalitsuse 03.05.2017 korraldus nr 406-k „Narvas Energia tn 4 ühiselamus asuva ruumi hooldus- ja kommunaalkulude tasust vabastamine (MTÜ NARVA ÜHING LENINGRADI BLOKAADI ELANIKUD)“ ning muudeti Narva Linnavalitsuse 01.07.2009 korralduse nr 728-k „Narvas Energia tänav 4 hoones asuva ruumi tasuta kasutusse andmine (MTÜ Narva Invaliidide Ühing EENAR)“ punkti 3.1. ja Narva Linnavalitsuse 30.04.2014 korralduse nr 443-k „Narvas Energia tänav 6 ühiselamus asuvate ruumide tasuta kasutusse andmine (MTÜ Endiste Alaealiste Fašismivangide Narva Liit)“ punkti 3.1., kaotades ära hooldustasu ja kommunaalteenuste tasu soodustused.

Narva Linnavalitsusele laekus SA Narva Linnaelamu nõukogu esimehe Mihhail Stalnuhhini taotlus, milles ta palub tunnistada kehtetuks Narva Linnavalitsuse 08.03.2023 korraldus nr [158-k](https://dokregister.narva.ee/index.php?page=docshow&docid=339747), mille kohaselt tühistati nende mittetulundusühingute soodustused.

SA Narva Linnaelamu nõukogu esimehe M. Stalnuhhini taotlust arutati Narva Linnavalitsuse linnavarakomisjoni 19.12.2023 (protokoll nr 5.3.1-6/28-2023) koosolekul.

Võttes arvesse, et MTÜ Endiste Alaealiste Fašismivangide Narva Liit ja MTÜ NARVA ÜHING LENINGRADI BLOKAADI ELANIKUD ja Mittetulundusühingu Narva Invaliidide EENAR liikmed on eakad inimesed, aasta-aastalt nimetatud mittetulundusühingute liikmete arv väheneb ning mittetulundusühingute liikmete põhitulu on vanadus- ja töövõimetuspension, võttis komisjon vastu järgmised otsused:

* Vabastada Mittetulundusühing Narva Invaliidide EENAR määramatuks ajaks Narvas Energia tn 4 ühiselamus 1. korrusel asuva ruumi nr 13 üldpindalaga 16,6 m² üüri-, hooldus- ja kommunaalteenuste tasust.
* Vabastada MTÜ Endiste Alaealiste Fašismivangide Narva Liit määramatuks ajaks Narvas Energia tn 6 ühiselamus 1. korrusel asuvate ruumide nr 9 ja 10 üldpindalaga 21,0 m² üüri, hooldus- ja kommunaalteenuste tasust.
* Vabastada MTÜ NARVA ÜHING LENINGRADI BLOKAADI ELANIKUD määramatuks ajaks Narvas Energia tn 4 ühiselamus 1. korrusel asuva ruumi nr 12 üüri-, hooldus- ja kommunaalteenuste tasust.

1. **ÕIGUSLIKUD ALUSED**

2.1. Narva Linnavolikogu 17.03.2005. a määruse nr 14 „Linnavara kasutusse andmise kord“ § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

2.3. Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

##### 3. OTSUS

3.1. Vabastada Mittetulundusühing Narva Invaliidide EENAR, regitrikood 80029874 määramatuks ajaks Narvas Energia tn 4 ühiselamus 1. korrusel asuva ruumi nr 13 üldpindalaga 16,6 m² üüri-, hooldus- ja kommunaalteenuste tasust.

3.2. Vabastada MTÜ Endiste Alaealiste Fašismivangide Narva Liit, registrikood 80054234 määramatuks ajaks Narvas Energia tn 6 ühiselamus 1. korrusel asuvate ruumide nr 9 ja 10 üldpindalaga 21,0 m² üüri-, hooldus- ja kommunaalteenuste tasust.

3.3. Vabastada MTÜ NARVA ÜHING LENINGRADI BLOKAADI ELANIKUD, registrikood 80033657 määramatuks ajaks Narvas Energia tn 4 ühiselamus 1. korrusel asuva ruumi nr 12 üüri-, hooldus- ja kommunaalteenuste tasust.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Tunnistada kehtetuks Narva Linnavalitsuse 01.07.2009 korraldus nr 728-k „[Narvas Energia tänav 4 hoones asuva ruumi tasuta kasutusse andmine (MTÜ Narva Invaliidide Ühing EENAR)](https://dokregister.narva.ee/index.php?page=docshow&docid=35212)“

4.3. Tunnistada kehtetuks Narva Linnavalitsuse 30.04.2014 korraldus nr 443-k „[Narvas Energia tänav 6 ühiselamus asuvate ruumide tasuta kasutusse andmine (MTÜ Endiste Alaealiste Fašismivangide Narva Liit)“](https://dokregister.narva.ee/index.php?page=docshow&docid=133518)

4.4. Narva Linnavalitsuse Linnamajandusametil teha korraldus teatavaks asjaosalistele isikutele.

4.5. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots

linnapea Üllar Kaljuste

linnasekretär